Búið er að afhenda fjórar íbúðir af sjö við Vatnsstíg 14 sem tilheyra svokölluðu Skuggahverfi en ÍAV Fasteignaþjónusta hefur séð um verkið . Um er að ræða íbúðir í öðrum áfanga af þremur og samanstendur áfanginn af fimm fjölbýlishúsum . Hæsti turninn er 19 hæðir og stendur rúma 68 metra yfir sjávarmáli sem gerir hann að hæsta íbúðaturni landsins . Íbúðirnar sem ÍAV Fasteignaþjónusta sér um innréttingar á eru í 8 hæða húsi en alls er gert ráð fyrir 97 íbúðum í fjölbýlishúsunum fimm . Verklegar framkvæmdir við annan áfanga hófust í árslok 2006 og sá ÍAV um uppsteypu á húsunum . Verkið lá niðri um nokkurt skeið en framkvæmdur hófust aftur í febrúar 2012 .